b'\n_START_ARTICLE_\n\xc5\xbdelezni\xc5\xa1ka proga Gornergrat\n_START_SECTION_\nZgodovina\n_START_PARAGRAPH_\nPo odprtju proge Visp-Zermatt (VZ) leta 1891, so se za\xc4\x8deli napori za izgradnjo \xc5\xbeeleznice iz Zermatta do masiva Monte Rosa. Prvotni na\xc4\x8drt je bil povezati progo Brig-Visp-Zermatt do zaselka Zum see in z \xc5\xbeeleznico vzpenja\xc4\x8do na Schafberg in zobato \xc5\xbeeleznico do Whymperh\xc3\xbctte ob vzno\xc5\xbeju Matterhorna od tam. Po podelitvi koncesije leta 1892 se je gradnja za\xc4\x8dela 1896 in 24. novembra 1897 so stekle prve lokomotive. Uradna otvoritev GGB Gornergratbahn je bila 20. avgusta 1898._NEWLINE_Zgrajena kot ozkotirna \xc5\xbeeleznica s tirno \xc5\xa1irino 1000 mm s sistemom zobnikov, je bila elektrificirana od samega za\xc4\x8detka. Elektri\xc4\x8dni tok s frekvenco 40 Hz je prihajal iz hidroelektrarne in se preoblikoval od 5400 V do 550 V. Od leta 1930 vozila \xc5\xa1e danes uporabljajo fazni sistem z 750 V napetosti in frekvenco 50 Hz neposredno iz nacionalnega omre\xc5\xbeja._NEWLINE_Leta 1909 je bila proga podalj\xc5\xa1ana na Gornergrat za 310 m, da se je postaja pribli\xc5\xbeala vrhu. Do leta 1928 je vlak vozil le v poletnih mesecih, ko je prvi\xc4\x8d peljal tudi zimski vlak, odvisno od sne\xc5\xbenih razmer do Riffelalpa ali Riffelbodna. Posebej plazovit nagnjen del je prepre\xc4\x8dil vo\xc5\xbenjo do vrha. Leta 1939 se je za\xc4\x8dela gradnja 770 metrov dolge protiplazovne galerije, vendar je bila kon\xc4\x8dana z zamudo zaradi druge svetovne vojne \xc5\xa1ele leta 1941. Od leta 1942 je bila tudi pozimi zadnja postaja Gornergrat. Hitrosti obstoje\xc4\x8dih lokomotiv 7 km / h ni bila ve\xc4\x8d zadovoljiva za vse ve\xc4\x8dji zimsko \xc5\xa1portni promet, zato je bila leta 1947 nabavljena nova, ki je skraj\xc5\xa1ala \xc4\x8das potovanja za polovico._NEWLINE_Med letoma 1997 in 2005 so se razli\xc4\x8dni lastniki in upravljavci zdru\xc5\xbeevali in reorganizirali.\n_START_SECTION_\nInfrastruktura\n_START_PARAGRAPH_\nLinija je dolga 9339 m in je dvotirna v dol\xc5\xbeini 3790 m z vi\xc5\xa1insko razliko 1469 m. Zgrajen je v tirni \xc5\xa1irini 1000 mm in uporablja ABT zobati sistem. Je ena izmed \xc5\xa1tirih prog v svetu, ki uporabljajo trofazni elektri\xc4\x8dni tok, ki zahteva dva nadzemna vodnika, s tirom, ki tvori tretji prevodnik.'